Bădălău (PSD): Nu se poate OUG pe Codul Penal fără Tăriceanu. Sunt convins că Tăriceanu are o explicație

Niculae Bădălău, liderul PSD Giurgiu, a declarat luni că ”nu se poate da OUG fără Tăriceanu”, adăugând că ”OUG era mult mai practică și mai legală” pentru rezolvarea ”abuzurilor” care îi fac să sufere pe mulți români. ”În Comitetul Executiv s-au discutat foarte multe lucruri, vizavi mai ales de vacanța parlamentară. N-am discutat cu domnul președinte Tăriceanu, este un om matur, înțelept și sunt convins că are o explicație sau o motivare vizavi de poziția dânsului”, a declarat Bădălău.

Reamintim că Tăriceanu a declarat luni dimineață, după o întâlnire cu Liviu Dragnea, că ”nu am discutat de nici un fel de OUG pe modificarea codurilor. Vom merge exclusiv pe calea dezbaterii parlamentare. Nici asumarea răspunderii guvernului pe codul penal nu va avea loc”.